Վիկտոր Էմանուիլ II-ի պատկերասրահ

**Վիկտոր Էմանուիլ II-ի պատկերասրահ** (, ), աշխարհի ամենահին առևտրի կենտրոններից մեկը։ Գտնվում է Միլանի կենտրոնում, քառահարկ, կրկնակի կամարաշար ունեցող կառույցում։ «Պատկերասրահն» անվանվել է ի պատիվ Իտալիայի թագավորության առաջին թագավոր Վիկտոր Էմանուիլ II-ի։ Շենքը 1861 թվականին նախագծել և 1865-1877 թվականներին կառուցել է Ջուզեպպե Մենգոնին։

## Ճարտարապետություն
Շինությունը բաղկացած է երկու ապակեծածկ կամարաշարրերից, որոնք հատվում են Դուոմո և Լա Սկալա հրապարակները միացնող ութանկյուն անցումում։ Փողոցը ծածկված է ապակե կամարներով և թուջե տանիքով, ինչը կամարաշարերի հայտնի նախագծման ձև է եղել 19-րդ դարում։ Այդպիսի կառույցներից են Լոնդոնի Burlington Arcade-ը, որը եղել է խոշոր ջնարակապատ առևտրի կամարաշարերի նախատիպը, Բրյուսելի Սենտ Հյուբերտ թագավորական պատկերասրահը (, բացվել է 1847 թվականին), Սանկտ Պետերբուրգի Պասաժը (բացվել է 1848 թվականին), Նեապոլի Ումբերտո I պատկերասրահը (բացվել է 1890 թվականին) և Բուդապեշտի պատկերասրահը։

Կենտրոնական ութանկյուն հատվածը վերևի  մասում ունի ապակե գմբեթ։ Հատակի ութանկյան կենտրոնում պատկերված են Իտալական թագավորության երեք մայրաքաղաքների խճանկարե զինանշանները (Թուրին, Ֆլորենցիա և Հռոմ)՝ նաև Միլանի զինանշանը։

Պատկերասրահը իրար է միասցնում Միլանի երկու ամենահայտնի տեսարժան վայրերը՝ Միլանի տաճարը և Լա Սկալա թատրոնը՝ ինքնին լինելով Միլանի տեսարժան վայրերից մեկը։

## Խանութներ, ռեստորաններ, հյուրանոցներ
thumb|Սուրբ Ծնունդ, 2009
thumb|Պատկերասրահի կամարաշարերը, 1880
Պատկերասրահը հաճախ անվանում են «Միլանի նկարչական սենյակ» () բազմաթիվ խանութների համար, ինչպես նաև այն միլանցիների  համար հանդիպման և ճաշելու վայր է։

2013 թվականից կամարաշարերի ներսում իրականացվում է բարձրակարգ նորաձևության, ոսկերչական իրերի, գրքերի, նկարների մանրածախ առևտրային վաճառք, ինչպես նաև գործում են ռեստորաններ, սրճարաններ, բարեր։ Այստեղ են գտնվում Միլանի հին խանութներն ու ռեստորանները՝ Biffi Caffè (1867 թվականին հիմնադրել է Պաոլո Բիֆին, միապետի խմորեղենի ավագ խոհարարը), Savini ռեստորանը, Camparino սրճարանը։

## Գրականություն
* Geist, Johann F. (1982), Arcades: The History of a Building Type, MIT Press, ISBN 0-262-07082-0
* Insight Guides (2004), Northern Italy, APA Publications, ISBN 981-234-903-0

## Պատկերասրահ

MI - 1865 - Domenico Induno - Posa prima pietra della Galleria di Milano il 7 marzo 1865.jpg|Պատկերասրահի առաջին քարը
3838 - Milano - Piazza Duomo e Galleria - Foto di Giovanni Dall'Orto - 14 jan 2007.jpg|Պատկերասրահի ճակատային հատված
Galleria di Milano vista dall'Arengario.jpg|Հաղթական կամար Դումո հրապարակի մուտքից
Glass dome - Galleria Vittorio Emanuele II - Milan 2014.jpg|Խանութներ, սրճարաններ
Galleria Vittorio Emanuele II - evening.jpg|Պատկերասրահը երեկոյան
Coupole Milan.jpg|Ապակե գմբեթը
Lombardia Milano1 tango7174.jpg|Հաղթական կամար 
Cupolagalleria.jpg|Սուրբ ծննդյան զարդարանքներ 
Galleria Vittorio Emanuele IIa.jpg|Պատկերասրահի կամարաշարերը
Galleria Vittorio Emanuele II from TownHouse Hotel.jpg|Պատկերասրահը TownHouse հյուրանոցից


## Ծանոթագրություններ

## Արտաքին հղումներ
* History and Restoration of Galleria Vittorio Emanuele II 
* Great Buildings Online information

Կատեգորիա:Առևտրային կառույցներ
Կատեգորիա:Գմբեթներ
Կատեգորիա:Իտալիայի ճարտարապետություն
Կատեգորիա:Միլանի շենքեր և կառույցներ
Կատեգորիա:Միլանի տեսարժան վայրեր
Կատեգորիա:Նեոռենեսանս ճարտարապետություն